title: Neuvoston päätös (YUTP) 2019/1171, annettu 8 päivänä heinäkuuta 2019, Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta

text:
                  9.7.2019

                  FI

                  Euroopan unionin virallinen lehti

                  L 183/9

         NEUVOSTON PÄÄTÖS (YUTP) 2019/1171,
         annettu 8 päivänä heinäkuuta 2019,
         Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 13 päivänä marraskuuta 2017 päätöksen (YUTP) 2017/2074 (1) Venezuelan tilanteen johdosta määrättävistä rajoittavista toimenpiteistä.

                     (2)

                     Perusteet kolmen, päätöksen (YUTP) 2017/2074 liitteessä I luetellun henkilön osalta olisi saatettava ajan tasalle ja kaikkien kyseisessä liitteessä lueteltujen henkilöiden osalta tunnistustietoihin olisi sisällytettävä sukupuoli.

                     (3)

                     Päätös (YUTP) 2017/2074 olisi sen vuoksi muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätöksen (YUTP) 2017/2074 liite I tämän päätöksen liitteen mukaisesti.

            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 8 päivänä heinäkuuta 2019.

                  Neuvoston puolesta

                  Puheenjohtaja

               A. -K. PEKONEN

            (1)  Neuvoston päätös (YUTP) 2017/2074, annettu 13 päivänä marraskuuta 2017, Venezuelan tilanteen johdosta määrättävistä rajoittavista toimenpiteistä (EUVL L 295, 14.11.2017, s. 60).

            LIITE
            Korvataan päätöksen (YUTP) 2017/2074 liitteessä I olevat merkinnät 1–18 seuraavilla merkinnöillä:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”1.

                           Néstor Luis Reverol Torres

                           Syntymäaika: 28.10.1964
                           Sukupuoli: mies

                           Sisä-, oikeus- ja rauhaa koskevista asioista vastaava ministeri; bolivariaanisen kansalliskaartin entinen komentaja. Vastuussa vakavista ihmisoikeusloukkauksista ja demokraattisen opposition tukahduttamisesta Venezuelassa, mukaan lukien poliittisten mielenosoitusten kieltäminen ja tukahduttaminen.

                           22.1.2018

                           2.

                           Gustavo Enrique González López

                           Syntymäaika: 2.11.1960
                           Sukupuoli: mies

                           Nimitetty 30. huhtikuuta 2019 uudelleen bolivariaanisen kansallisen tiedustelupalvelun (SEBIN) päälliköksi. Entinen turvallisuus- ja tiedusteluasioiden neuvonantaja presidentin kansliassa 8. tammikuuta ja 30. huhtikuuta 2019 välisenä aikana ja SEBINin päällikkö lokakuuhun 2018 saakka. SEBINin päällikkönä vastuussa vakavista ihmisoikeusloukkauksista (mukaan lukien mielivaltaiset pidätykset, epäinhimillinen ja halventava kohtelu sekä kidutus) ja kansalaisyhteiskunnan ja demokraattisen opposition tukahduttamisesta Venezuelassa.

                           22.1.2018

                           3.

                           Tibisay Lucena Ramírez

                           Syntymäaika: 26.4.1959
                           Sukupuoli: nainen

                           Kansallisen vaalineuvoston (Consejo Nacional Electoral – CNE) puheenjohtaja. Hänen tekonsa ja politiikkansa ovat heikentäneet demokratiaa ja oikeusvaltiota Venezuelassa, mukaan lukien perustuslakia säätävän kokouksen perustamisen edistäminen, koska hän ei ole taannut, että CNE säilyy puolueettomana ja riippumattomana instituutiona Venezuelan perustuslain mukaisesti.

                           22.1.2018

                           4.

                           Antonio José Benavides Torres

                           Syntymäaika: 13.6.1961
                           Sukupuoli: mies

                           Pääkaupungin piirihallinnon (Distrito Capital) päällikkö tammikuuhun 2018 saakka. Bolivariaanisen kansalliskaartin komentaja 21. kesäkuuta 2017 saakka. Osallistunut kansalaisyhteiskunnan ja demokraattisen opposition tukahduttamiseen Venezuelassa ja vastuussa vakavista ihmisoikeusloukkauksista, joihin bolivariaaninen kansalliskaarti on syyllistynyt hänen komennossaan. Hänen tekonsa ja politiikkansa bolivariaanisen kansalliskaartin komentajana, mukaan lukien bolivariaanisen kansalliskaartin siirtyminen johtoasemaan siviilien mielenosoitusten valvonnassa ja julkinen kannatus sotilastuomioistuinten tuomiovallan ulottamiselle siviileihin, ovat heikentäneet oikeusvaltiota Venezuelassa.

                           22.1.2018

                           5.

                           Maikel José Moreno Pérez

                           Syntymäaika: 12.12.1965
                           Sukupuoli: mies

                           Venezuelan korkeimman oikeuden (Tribunal Supremo de Justicia) presidentti ja entinen varapresidentti. Toimiessaan näissä rooleissa hän on tukenut ja edistänyt hallituksen tekoja ja politiikkoja, jotka ovat heikentäneet demokratiaa ja oikeusvaltiota Venezuelassa, ja on vastuussa teoista ja lausumista, jotka ovat horjuttaneet kansalliskokouksen arvovaltaa.

                           22.1.2018

                           6.

                           Tarek William Saab Halabi

                           Syntymäaika: 10.9.1963
                           Sukupuoli: mies

                           Perustuslakia säätävän kokouksen nimittämä Venezuelan yleinen syyttäjä. Tässä ja aikaisemmissa rooleissaan oikeusasiamiehenä ja tasavallan moraalineuvoston puheenjohtajana hän on heikentänyt demokratiaa ja oikeusvaltiota Venezuelassa tukemalla julkisesti hallituksen vastustajien vastaisia tekoja sekä kaventamalla kansalliskokouksen toimivaltaa.

                           22.1.2018

                           7.

                           Diosdado Cabello Rondón

                           Syntymäaika: 15.4.1963
                           Sukupuoli: mies

                           Perustuslakia säätävän kokouksen puheenjohtaja ja Venezuelan yhtenäisen sosialistipuolueen (PSUV) ensimmäinen varapuheenjohtaja. Osallistunut demokratian ja oikeusvaltion heikentämiseen Venezuelassa, mukaan lukien käyttämällä mediaa julkiseen hyökkäykseen ja uhkailuun kohteenaan poliittinen oppositio, muu media ja kansalaisyhteiskunta.

                           22.1.2018

                           8.

                           Tareck Zaidan El-Aissami Maddah

                           Talouden varapresidentti, kansallisen teollisuuden ja tuotannon ministeri
                           Syntymäaika: 12.11.1974
                           Sukupuoli: mies

                           Talouden varapresidentti, kansallisen teollisuuden ja tuotannon ministeri. Entisenä Bolivariaanisen kansallisen tiedustelupalvelun (SEBIN) valvonnasta vastaavana Venezuelan varapresidenttinä Maddah on vastuussa kyseisen organisaation tekemistä vakavista ihmisoikeusloukkauksista, mukaan lukien mielivaltaiset pidätykset, poliittisesti motivoidut tutkinnat, epäinhimillinen ja halventava kohtelu sekä kidutus. Hän on vastuussa myös demokratiaa ja oikeusvaltiota heikentävien politiikkojen ja toimien tukemisesta ja toteuttamisesta, mukaan lukien mielenosoitusten kieltäminen ja kansalaisyhteiskuntaa ja demokraattista oppositiota vastaan suunnatun, presidentti Maduron ”vallankaappauksen vastaisen komitean” johtamisesta.

                           25.6.2018

                           9.

                           Sergio José Rivero Marcano

                           Bolivariaanisten kansallisten asevoimien ylitarkastaja
                           Syntymäaika: 8.11.1964
                           Sukupuoli: mies

                           Bolivariaanisen kansalliskaartin komentaja 16. tammikuuta 2018 saakka. Osallistunut kansalaisyhteiskunnan ja demokraattisen opposition tukahduttamiseen Venezuelassa ja vastuussa vakavista ihmisoikeusloukkauksista, joihin bolivariaaninen kansalliskaarti on syyllistynyt hänen komennossaan, mukaan lukien liiallinen voimankäyttö sekä kansalaisyhteiskunnan ja opposition jäsenten mielivaltaiset pidätykset ja pahoinpitelyt. Hänen tekonsa ja politiikkansa bolivariaanisen kansalliskaartin komentajana, mukaan lukien bolivariaanisen kansalliskaartin demokraattisesti valitun kansalliskokouksen jäseniin kohdistamat hyökkäykset ja laittoman perustuslakia säätävän kokouksen vilpillisistä vaaleista raportoineiden toimittajien pelottelu, ovat heikentäneet demokratiaa ja oikeusvaltiota Venezuelassa.

                           25.6.2018

                           10.

                           Jesús Rafael Suárez Chourio

                           Bolivariaanisen armeijan komentaja
                           Syntymäaika: 19.7.1962
                           Sukupuoli: mies

                           Venezuelan bolivariaanisen kansallisen armeijan komentaja ja Venezuelan keskisen sotilasalueen (REDI Central) entinen komentaja. Vastuussa ihmisoikeusloukkauksista, joihin hänen komennossaan olevat joukot ovat syyllistyneet, mukaan lukien liiallinen voimankäyttö ja pidätettyjen huono kohtelu. On puuttunut demokraattisen opposition toimintaan ja tukenut sotilastuomioistuinten käyttöä siviilimielenosoittajia koskevien syytteiden käsittelyssä.

                           25.6.2018

                           11.

                           Iván Hernández Dala

                           Sotilaallisen vastatiedusteluosaston päällikkö
                           Syntymäaika: 18.5.1966
                           Sukupuoli: mies

                           Sotilaallisen vastatiedusteluosaston (DGCIM) päällikkö tammikuusta 2014 alkaen ja presidentin henkivartiokaartin päällikkö syyskuusta 2015 alkaen. DGCIM:n päällikkönä Iván Hernández Dala on vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamisesta, joihin DGCIM:n jäsenet ovat hänen komennossaan syyllistyneet, mukaan lukien liiallinen voimankäyttö ja pidätettyjen huono kohtelu.

                           25.6.2018

                           12.

                           Delcy Eloina Rodríguez Gómez

                           Venezuelan bolivariaanisen tasavallan varapresidentti
                           Syntymäaika: 18.5.1969
                           Sukupuoli: nainen

                           Venezuelan bolivariaanisen tasavallan varapresidentti, entinen laittoman perustuslakia säätävän kokouksen puheenjohtaja ja presidentin asettaman, laittoman perustuslakia säätävän kansalliskokouksen perustamiseen tähdänneen toimikunnan entinen jäsen. Hänen tekonsa presidentin asettamassa toimikunnassa ja sen jälkeen laittoman perustuslakia säätävän kokouksen puheenjohtajana ovat heikentäneet demokratiaa ja oikeusvaltiota Venezuelassa, mukaan lukien kansalliskokouksen toimivallan anastaminen ja sen käyttäminen opposition toimintaan puuttumiseksi ja sen poliittiseen prosessiin osallistumisen estämiseksi.

                           25.6.2018

                           13.

                           Elías José Jaua Milano

                           Opetusministeri
                           Syntymäaika: 16.12.1969
                           Sukupuoli: mies

                           Opetusministeri. Presidentin asettaman, laittoman perustuslakia säätävän kansalliskokouksen perustamiseen tähdänneen toimikunnan entinen puheenjohtaja. Laittoman perustuslakia säätävän kokouksen perustamiseen johtaneessa roolissaan vastuussa demokratian ja oikeusvaltion heikentämisestä Venezuelassa.

                           25.6.2018

                           14.

                           Sandra Oblitas Ruzza

                           Kansallisen vaalineuvoston varapuheenjohtaja
                           Syntymäaika: 7.6.1969
                           Sukupuoli: nainen

                           Kansallisen vaalineuvoston (CNE) varapuheenjohtaja ja vaaliluettelo- ja väestörekisteritoimikunnan puheenjohtaja. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi.

                           25.6.2018

                           15.

                           Freddy Alirio Bernal Rosales

                           Syntymäaika: 16.6.1962
                           Sukupuoli: mies

                           Paikallisten jakelu- ja tuotantokomiteoiden (CLAP) kansallisen valvontakeskuksen päällikkö ja SEBINin ylijohtaja. Vastuussa demokratian heikentämisestä, kuten CLAP-komiteoiden jakeluohjelman manipuloinnista äänestäjien ohjailemiseksi. Lisäksi hän on SEBINin ylijohtajana vastuussa SEBINin toimista, joihin kuuluu vakavia ihmisoikeusloukkauksia, kuten mielivaltaisia pidätyksiä.

                           25.6.2018

                           16.

                           Katherine Nayarith Harrington Padrón

                           Syntymäaika: 5.12.1971
                           Sukupuoli: nainen

                           Ylimmän syyttäjän sijainen (käännetty myös varaoikeuskansleriksi) heinäkuusta 2017 lokakuuhun 2018. Korkein oikeus nimitti hänet ylimmän syyttäjän sijaiseksi vastoin perustuslakia, jonka mukaan nimittäjänä olisi pitänyt olla kansalliskokous. Vastuussa demokratian ja oikeusvaltion heikentämisestä Venezuelassa, muun muassa käynnistämällä poliittisesti motivoituja tutkintoja ja jättämällä tutkimatta syytöksiä Maduron hallinnon tekemistä ihmisoikeusloukkauksista.

                           25.6.2018

                           17.

                           Socorro Elizabeth Hernández Hernández

                           Syntymäaika: 11.3.1952
                           Sukupuoli: nainen

                           Kansallisen vaalineuvoston (CNE) jäsen (johtaja) ja kansallisen vaalilautakunnan (JNE) jäsen. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi, joka liittyi presidentin uudelleenvalintaa koskevan äänestyksen peruuttamiseen vuonna 2016, kuvernöörinvaalien lykkäämiseen vuonna 2016 ja äänestyspaikkojen siirtämiseen lyhyellä varoitusajalla ennen kuvernöörinvaaleja vuonna 2017.

                           25.6.2018

                           18.

                           Xavier Antonio Moreno Reyes

                           Kansallisen vaalineuvoston pääsihteeri
                           Sukupuoli: mies

                           Kansallisen vaalineuvoston (CNE) pääsihteeri. Vastuussa sellaisten CNE:n päätösten hyväksymisestä, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi.

                           25.6.2018”


title: Neuvoston päätös (EU) 2019/1178, annettu 8 päivänä heinäkuuta 2019, Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevalla sopimuksella perustetussa yhteistyökomiteassa Euroopan unionin puolesta otettavasta kannasta luonnonmukaiseen tuotantoon ja luonnonmukaisesti tuotettujen tuotteiden merkintöihin sovellettaviin säännöksiin sekä luonnonmukaisesti tuotettujen tuotteiden tuontijärjestelyihin

text:
                  11.7.2019

                  FI

                  Euroopan unionin virallinen lehti

                  L 185/30

         NEUVOSTON PÄÄTÖS (EU) 2019/1178,
         annettu 8 päivänä heinäkuuta 2019,
         Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevalla sopimuksella perustetussa yhteistyökomiteassa Euroopan unionin puolesta otettavasta kannasta luonnonmukaiseen tuotantoon ja luonnonmukaisesti tuotettujen tuotteiden merkintöihin sovellettaviin säännöksiin sekä luonnonmukaisesti tuotettujen tuotteiden tuontijärjestelyihin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Unioni teki Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen (1), jäljempänä ’sopimus’, neuvoston päätöksellä 2002/245/EY (2), ja se tuli voimaan 1 päivänä huhtikuuta 2002.

                     (2)

                     Sopimuksen 7 artiklan 2 kohdan mukaisesti yhteistyökomitea määrittää tarkemmin muiden kuin unionin jäsenvaltioiden osalta sopimuksen moitteettoman toiminnan edellyttämässä laajuudessa sovellettavat muun muassa unionin eläinlääkintää, kasvinsuojelua ja laatua koskevat unionin lainsäädännön säännökset.

                     (3)

                     Yhteistyökomitea tekee sopimuksen mukaisesti päätöksen niistä unionin lainsäädännön säännöksistä, joita sovelletaan luonnonmukaiseen tuotantoon ja luonnonmukaisesti tuotettujen tuotteiden merkintöihin, sekä luonnonmukaisesti tuotettujen tuotteiden tuontijärjestelyistä.

                     (4)

                     On asianmukaista vahvistaa yhteistyökomiteassa unionin puolesta otettava kanta, sillä unionin lainsäädännön sovellettavien säännösten tarkempi määrittäminen lisää sopimuksen osapuolten oikeusvarmuutta ja tukee unionin ja San Marinon välisen tulliliiton moitteetonta toimintaa.

                     (5)

                     Näin ollen on selvennettävä luonnonmukaista tuotantoa ja luonnonmukaisesti tuotettujen tuotteiden merkintöjä koskeva sovellettava unionin lainsäädäntö, johon kuuluvat neuvoston asetus (EY) N:o 834/2007 (3) sekä komission asetukset (EY) N:o 889/2008 (4) ja (EY) N:o 1235/2008 (5). Lisäksi on aiheellista vahvistaa tarvittavat luonnonmukaisesti tuotettujen tuotteiden tuontijärjestelyt sekä järjestelyt, jota on noudatettava, jos hyväksytään luonnonmukaista tuotantoa ja luonnonmukaisesti tuotettujen tuotteiden merkintöjä koskevaa uutta unionin lainsäädäntöä, joka vaikuttaa viittauksiin, jotka koskevat sovellettavia säännöksiä ja sovittuja järjestelyitä.

                     (6)

                     Unionin kannan yhteistyökomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

            1 artikla
            Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevalla sopimuksella perustetussa yhteistyökomiteassa unionin puolesta otettava kanta perustuu tähän päätökseen liitettyyn yhteistyökomitean päätösluonnokseen.
            Unionin edustajat yhteistyökomiteassa voivat sopia vähäisistä muutoksista ensimmäisessä kohdassa tarkoitettuun päätösluonnokseen ilman uutta neuvoston päätöstä.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 8 päivänä heinäkuuta 2019.

                  Neuvoston puolesta

                  Puheenjohtaja

               A.-K. PEKONEN

            (1)  EYVL L 84, 28.3.2002, s. 43.

            (2)  Neuvoston päätös 2002/245/EY, tehty 28 päivänä helmikuuta 2002, Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen ja sen pöytäkirjan tekemisestä 1 päivänä tammikuuta 1995 voimaan tulleen laajentumisen vuoksi (EYVL L 84, 28.3.2002, s. 41).

            (3)  Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1).

            (4)  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

            (5)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).

            LUONNOS
            EU–SAN MARINO –YHTEISTYÖKOMITEAN PÄÄTÖS N:o …/2019,
            annettu … päivänä …kuuta …,
            Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen mukaisesti hyväksytyistä luonnonmukaiseen tuotantoon ja luonnonmukaisesti tuotettujen tuotteiden merkintöihin sovellettavista säännöksistä sekä luonnonmukaisten tuotteiden tuontijärjestelyistä
            EU–SAN MARINO -YHTEISTYÖKOMITEA, joka
            ottaa huomioon Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen (1) ja erityisesti sen 7 artiklan 2 kohdan, 8 artiklan 3 kohdan c alakohdan ja 23 artiklan 1 kohdan,
            sekä katsoo seuraavaa:

                        (1)

                        Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen, jäljempänä ’sopimus’, 6 artiklan 4 kohdan mukaisesti unionin ja San Marinon välisessä maataloustuotteiden kaupassa San Marinon tasavalta sitoutuu soveltamaan laatua koskevaa unionin lainsäädäntöä sopimuksen moitteettoman toiminnan edellyttämässä laajuudessa.

                        (2)

                        Sopimuksen 7 artiklan 1 kohdan viidennen luetelmakohdan mukaisesti San Marinon tasavalta soveltaa muiden kuin unionin jäsenvaltioiden, jäljempänä ’kolmannet maat’, osalta laatua koskevaa unionin lainsäädäntöä sopimuksen moitteettoman toiminnan edellyttämässä laajuudessa.

                        (3)

                        Jotta voidaan välttää tavaroiden vapaan liikkuvuuden esteitä ja varmistaa sopimuksella perustetun tulliliiton moitteeton toiminta, on aiheellista määrittää yksityiskohtaisemmin unionin laatua koskevan lainsäädännön säännökset, joita sovelletaan luonnonmukaiseen tuotantoon ja luonnonmukaisesti tuotettujen tuotteiden merkintöihin.

                        (4)

                        Jotta voidaan varmistaa, että unionin lainsäädäntöä noudatetaan kolmansista maista tuotavien luonnonmukaisesti tuotettujen tuotteiden tuonnissa San Marinon tasavaltaan, on tarpeellista vahvistaa asiaankuuluvat järjestelyt, joita San Marinon kansallisten viranomaisten on sovellettava.

                        (5)

                        Jotta voidaan varmistaa, että San Marinon tasavallassa valmistellut tai tuotetut luonnonmukaiset tuotteet ovat unionin lainsäädännön mukaisia, olisi niin ikään vahvistettava asiaankuuluvat järjestelyt.

                        (6)

                        On myös aiheellista vahvistaa menettely, jota on noudatettava, jos hyväksytään luonnonmukaista tuotantoa ja luonnonmukaisesti tuotettujen tuotteiden merkintöjä koskevaa uutta unionin lainsäädäntöä, joka vaikuttaa viittauksiin, jotka koskevat tässä päätöksessä vahvistettuja säännöksiä ja järjestelyitä,

                  ON HYVÄKSYNYT TÄMÄN PÄÄTÖKSEN:

               1 artikla
               Luonnonmukaiseen tuotantoon ja luonnonmukaisesti tuotettujen tuotteiden merkintöihin sovellettavat unionin lainsäädännön säännökset on lueteltu liitteessä A.

               2 artikla
               Edellä 1 artiklassa tarkoitetun unionin lainsäädännön noudattamisen varmistamiseksi tarvittavat järjestelyt kolmansista maista San Marinon tasavaltaan tuotavien luonnonmukaisesti tuotettujen tuotteiden osalta on vahvistettu liitteessä B.

               3 artikla
               Edellä 1 artiklassa tarkoitetun unionin lainsäädännön noudattamisen varmistamiseksi tarvittavat järjestelyt San Marinon tasavallassa valmistettujen tai tuotettujen luonnonmukaisten tuotteiden osalta on vahvistettu liitteessä C.

               4 artikla
               Euroopan komission yksiköt ja San Marinon tasavallan viranomaiset sopivat liitteiden A, B ja C muutoksista sekä muista kyseisissä liitteissä tarkoitetuista lainsäädännön soveltamisen kannalta välttämättömistä käytännön järjestelyistä.

               5 artikla
               Tämä päätös tulee voimaan päivänä, jona se hyväksytään.

               Tehty …

                     Yhteistyökomitean puolesta

                     Puheenjohtaja

               (1)  EUVL L 84, 28.3.2002, s. 43.

               LIITE A
               LUETTELO LUONNONMUKAISEEN TUOTANTOON JA LUONNONMUKAISESTI TUOTETTUJEN TUOTTEIDEN MERKINTÖIHIN SOVELLETTAVISTA SÄÄNNÖKSISTÄ
               Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1), sellaisena kuin se on muutettuna seuraavilla:

                           —

                           neuvoston asetus (EY) N:o 967/2008, annettu 29 päivänä syyskuuta 2008 (EUVL L 264, 3.10.2008, s. 1),

                           —

                           neuvoston asetus (EU) N:o 517/2013, annettu 13 päivänä toukokuuta 2013 (EUVL L 158, 10.6.2013, s. 1).

                     Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1), sellaisena kuin se on muutettuna seuraavilla:

                           —

                           komission asetus (EY) N:o 1254/2008, annettu 15 päivänä joulukuuta 2008 (EUVL L 337, 16.12.2008, s. 80),

                           —

                           komission asetus (EY) N:o 710/2009, annettu 5 päivänä elokuuta 2009 (EUVL L 204, 6.8.2009, s. 15),

                           —

                           komission asetus (EU) N:o 271/2010, annettu 24 päivänä maaliskuuta 2010 (EUVL L 84, 31.3.2010, s. 19),

                           —

                           komission täytäntöönpanoasetus (EU) N:o 344/2011, annettu 8 päivänä huhtikuuta 2011 (EUVL L 96, 9.4.2011, s. 15),

                           —

                           komission täytäntöönpanoasetus (EU) N:o 426/2011, annettu 2 päivänä toukokuuta 2011 (EUVL L 113, 3.5.2011, s. 1),

                           —

                           komission täytäntöönpanoasetus (EU) N:o 126/2012, annettu 14 päivänä helmikuuta 2012 (EUVL L 41, 15.2.2012, s. 5),

                           —

                           komission täytäntöönpanoasetus (EU) N:o 203/2012, annettu 8 päivänä maaliskuuta 2012 (EUVL L 71, 9.3.2012, s. 42),

                           —

                           komission täytäntöönpanoasetus (EU) N:o 505/2012, annettu 14 päivänä kesäkuuta 2012 (EUVL L 154, 15.6.2012, s. 12),

                           —

                           komission täytäntöönpanoasetus (EU) N:o 392/2013, annettu 29 päivänä huhtikuuta 2013 (EUVL L 118, 30.4.2013, s. 5),

                           —

                           komission asetus (EU) N:o 519/2013, annettu 21 päivänä helmikuuta 2013 (EUVL L 158, 10.6.2013, s. 74),

                           —

                           komission täytäntöönpanoasetus (EU) N:o 1030/2013, annettu 24 päivänä lokakuuta 2013 (EUVL L 283, 25.10.2013, s. 15),

                           —

                           komission täytäntöönpanoasetus (EU) N:o 1364/2013, annettu 17 päivänä joulukuuta 2013 (EUVL L 343, 19.12.2013, s. 29),

                           —

                           komission täytäntöönpanoasetus (EU) N:o 354/2014, annettu 8 päivänä huhtikuuta 2014 (EUVL L 106, 9.4.2014, s. 7),

                           —

                           komission täytäntöönpanoasetus (EU) N:o 836/2014, annettu 31 päivänä heinäkuuta 2014 (EUVL L 230, 1.8.2014, s. 10),

                           —

                           komission täytäntöönpanoasetus (EU) N:o 1358/2014, annettu 18 päivänä joulukuuta 2014 (EUVL L 365, 19.12.2014, s. 97),

                           —

                           komission täytäntöönpanoasetus (EU) 2016/673, annettu 29 päivänä huhtikuuta 2016 (EUVL L 116, 30.4.2016, s. 8),

                           —

                           komission täytäntöönpanoasetus (EU) 2016/1842, annettu 14 päivänä lokakuuta 2016 (EUVL L 282, 19.10.2016, s. 19),

                           —

                           komission täytäntöönpanoasetus (EU) 2017/838, annettu 17 päivänä toukokuuta 2017 (EUVL L 125, 18.5.2017, s. 5),

                           —

                           komission täytäntöönpanoasetus (EU) 2017/2273, annettu 8 päivänä joulukuuta 2017 (EUVL L 326, 9.12.2017, s. 42),

                           —

                           komission täytäntöönpanoasetus (EU) 2018/1584, annettu 22 päivänä lokakuuta 2018 (EUVL L 264, 23.10.2018, s. 1).

                     Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25), sellaisena kuin se on muutettuna seuraavilla:

                           —

                           komission asetus (EY) N:o 537/2009, annettu 19 päivänä kesäkuuta 2009 (EUVL L 159, 20.6.2009, s. 6),

                           —

                           komission asetus (EU) N:o 471/2010, annettu 31 päivänä toukokuuta 2010 (EUVL L 134, 1.6.2010, s. 1),

                           —

                           komission täytäntöönpanoasetus (EU) N:o 590/2011, annettu 20 päivänä kesäkuuta 2011 (EUVL L 161, 21.6.2011, s. 9),

                           —

                           komission täytäntöönpanoasetus (EU) N:o 1084/2011, annettu 27 päivänä lokakuuta 2011 (EUVL L 281, 28.10.2011, s. 3),

                           —

                           komission täytäntöönpanoasetus (EU) N:o 1267/2011, annettu 6 päivänä joulukuuta 2011 (EUVL L 324, 7.12.2011, s. 9),

                           —

                           komission täytäntöönpanoasetus (EU) N:o 126/2012, annettu 14 päivänä helmikuuta 2012 (EUVL L 41, 15.2.2012, s. 5),

                           —

                           komission täytäntöönpanoasetus (EU) N:o 508/2012, annettu 20 päivänä kesäkuuta 2012 (EUVL L 162, 21.6.2012, s. 1),

                           —

                           komission täytäntöönpanoasetus (EU) N:o 751/2012, annettu 16 päivänä elokuuta 2012 (EUVL L 222, 18.8.2012, s. 5),

                           —

                           komission täytäntöönpanoasetus (EU) N:o 125/2013, annettu 13 päivänä helmikuuta 2013 (EUVL L 43, 14.2.2013, s. 1),

                           —

                           komission asetus (EU) N:o 519/2013, annettu 21 päivänä helmikuuta 2013 (EUVL L 158, 10.6.2013, s. 74),

                           —

                           komission täytäntöönpanoasetus (EU) N:o 567/2013, annettu 18 päivänä kesäkuuta 2013 (EUVL L 167, 19.6.2013, s. 30),

                           —

                           komission täytäntöönpanoasetus (EU) N:o 586/2013, annettu 20 päivänä kesäkuuta 2013 (EUVL L 169, 21.6.2013, s. 51),

                           —

                           komission täytäntöönpanoasetus (EU) N:o 355/2014, annettu 8 päivänä huhtikuuta 2014 (EUVL L 106, 9.4.2014, s. 15),

                           —

                           komission täytäntöönpanoasetus (EU) N:o 442/2014, annettu 30 päivänä huhtikuuta 2014 (EUVL L 130, 1.5.2014, s. 39),

                           —

                           komission täytäntöönpanoasetus (EU) N:o 644/2014, annettu 16 päivänä kesäkuuta 2014 (EUVL L 177, 17.6.2014, s. 42),

                           —

                           komission täytäntöönpanoasetus (EU) N:o 829/2014, annettu 30 päivänä heinäkuuta 2014 (EUVL L 228, 31.7.2014, s. 9),

                           —

                           komission täytäntöönpanoasetus (EU) N:o 1287/2014, annettu 28 päivänä marraskuuta 2014 (EUVL L 348, 4.12.2014, s. 1),

                           —

                           komission täytäntöönpanoasetus (EU) 2015/131, annettu 26 päivänä tammikuuta 2015 (EUVL L 23, 29.1.2015, s. 1),

                           —

                           komission täytäntöönpanoasetus (EU) 2015/931, annettu 17 päivänä kesäkuuta 2015 (EUVL L 151, 18.6.2015, s. 1),

                           —

                           komission täytäntöönpanoasetus (EU) 2015/1980, annettu 4 päivänä marraskuuta 2015 (EUVL L 289, 5.11.2015, s. 6),

                           —

                           komission täytäntöönpanoasetus (EU) 2015/2345, annettu 15 päivänä joulukuuta 2015 (EUVL L 330, 16.12.2015, s. 29),

                           —

                           komission täytäntöönpanoasetus (EU) 2016/459, annettu 18 päivänä maaliskuuta 2016 (EUVL L 80, 31.3.2016, s. 14),

                           —

                           komission täytäntöönpanoasetus (EU) 2016/910, annettu 9 päivänä kesäkuuta 2016 (EUVL L 153, 10.6.2016, s. 23),

                           —

                           komission täytäntöönpanoasetus (EU) 2016/1330, annettu 2 päivänä elokuuta 2016 (EUVL L 210, 4.8.2016, s. 43),

                           —

                           komission täytäntöönpanoasetus (EU) 2016/1842, annettu 14 päivänä lokakuuta 2016 (EUVL L 282, 19.10.2016, s. 19),

                           —

                           komission täytäntöönpanoasetus (EU) 2016/2259, annettu 15 päivänä joulukuuta 2016 (EUVL L 342, 16.12.2016, s. 4),

                           —

                           komission täytäntöönpanoasetus (EU) 2017/872, annettu 22 päivänä toukokuuta 2017 (EUVL L 134, 23.5.2017, s. 6),

                           —

                           komission täytäntöönpanoasetus (EU) 2017/1473, annettu 14 päivänä elokuuta 2017 (EUVL L 210, 15.8.2017, s. 4),

                           —

                           komission täytäntöönpanoasetus (EU) 2017/1862, annettu 16 päivänä lokakuuta 2017 (EUVL L 266, 17.10.2017, s. 1),

                           —

                           komission täytäntöönpanoasetus (EU) 2017/2329, annettu 14 päivänä joulukuuta 2017 (EUVL L 333, 15.12.2017, s. 29),

                           —

                           komission täytäntöönpanoasetus (EU) 2018/949, annettu 3 päivänä heinäkuuta 2018 (EUVL L 167, 4.7.2018, s. 3),

                           —

                           komission täytäntöönpanoasetus (EU) 2019/39, annettu 10 päivänä tammikuuta 2019 (EUVL L 9, 11.1.2019, s. 106),

                     sellaisena kuin se on oikaistuna seuraavissa:

                              EUVL L 28, 4.2.2015, s. 48 (1287/2014),

                              EUVL L 241, 17.9.2015, s. 51 (2015/131).

               LIITE B
               2 ARTIKLASSA TARKOITETUT JÄRJESTELYT

                           1.

                           San Marinon tasavaltaan kolmansista maista tuotaviin luonnonmukaisesti tuotettuihin tuotteisiin on liitettävä tarkastussertifikaatti asetuksen (EY) N:o 834/2007 33 artiklan 1 kohdan d alakohdan mukaisesti.

                           2.

                           San Marinon tasavallan on käytettävä komission päätöksellä 2003/24/EY (1) perustettua sähköistä yhdennettyä eläinlääkinnällistä tietojärjestelmää (Traces), jonka avulla voidaan käsitellä kolmansista maista tuotavien luonnonmukaisesti tuotettujen tuotteiden sähköiset tarkastussertifikaatit.

                           3.

                           Sovellettaessa asetuksen (EY) N:o 1235/2008 13 artiklaa lähetyksen tarkastaminen ja sähköisten tarkastussertifikaattien varmentaminen Traces-järjestelmää käyttäen kolmansista maista San Marinon tasavaltaan tuotavien luonnonmukaisesti tuotettujen tuotteiden osalta on tehtävä San Marinon tasavallan puolesta koontipäätöksen N:o 1/2010 (2) liitteessä II luetelluissa tullitoimipaikoissa.

                           4.

                           Sovellettaessa asetuksen (EY) N:o 1235/2008 16 artiklan 2 kohtaa San Marinon tasavaltaa voidaan pyytää toimimaan avustavana esittelijänä. San Marinon tasavalta voi hyväksyä tämän tehtävän oman harkintansa mukaan.

                  (1)  Komission päätös 2003/24/EY, tehty 30 päivänä joulukuuta 2002, yhdennetyn eläinlääkinnällisen tietojärjestelmän kehittämisestä (EYVL L 8, 14.1.2003, s. 44).

                  (2)  EU–San Marino -yhteistyökomitean koontipäätös N:o 1/2010, annettu 29 päivänä maaliskuuta 2010, Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen täytäntöönpanoa koskevista eri toimenpiteistä (EYVL L 156, 23.6.2010, s. 13).

               LIITE C
               3 ARTIKLASSA TARKOITETUT JÄRJESTELYT

                           1.

                           Liitteessä A lueteltujen asetusten asiaa koskevissa artikloissa ilmaisulla ”jäsenvaltio” tai ”jäsenvaltiot” tarkoitetaan myös San Marinon tasavaltaa.

                           2.

                           Silloin kun liitteessä A lueteltujen asetusten asiaa koskevissa artikloissa säädetään, että jäsenvaltion on tehtävä päätös tai annettava tiedonanto tai ilmoitus, San Marinon tasavallan viranomaiset tekevät tällaisen päätöksen tai antavat tällaisen tiedonannon tai ilmoituksen. Kyseiset viranomaiset ottavat huomioon unionin tiedekomiteoiden lausunnot sekä perustavat päätöksensä Euroopan unionin tuomioistuimen oikeuskäytäntöön ja Euroopan komission hyväksymiin hallinnollisiin käytännesääntöihin.


title: Neuvoston päätös (EU) 2019/1180, annettu 8 päivänä heinäkuuta 2019, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 12 02 01 – Rahoituspalvelujen sisämarkkinoiden toteuttaminen ja kehittäminen) (ETA:n kannalta merkityksellinen teksti.)

text:
                  11.7.2019

                  FI

                  Euroopan unionin virallinen lehti

                  L 185/42

         NEUVOSTON PÄÄTÖS (EU) 2019/1180,
         annettu 8 päivänä heinäkuuta 2019,
         ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 12 02 01 – Rahoituspalvelujen sisämarkkinoiden toteuttaminen ja kehittäminen)
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
         ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                     (2)

                     ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

                     (3)

                     ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

                     (4)

                     On aiheellista jatkaa ETA-sopimuksen sopimuspuolten välistä yhteistyötä rahoituspalvelujen sisämarkkinoiden toteuttamista ja kehittämistä koskevissa unionin toimissa, jotka rahoitetaan Euroopan unionin yleisestä talousarviosta.

                     (5)

                     ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019.

                     (6)

                     Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

            1 artikla
            ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 8 päivänä heinäkuuta 2019.

                  Neuvoston puolesta

                  Puheenjohtaja

               A.-K. PEKONEN

            (1)  EYVL L 305, 30.11.1994, s. 6.

            (2)  EYVL L 1, 3.1.1994, s. 3.

            LUONNOS
            ETA:N SEKAKOMITEAN PÄÄTÖS N:o …/2019,
            annettu … päivänä …kuuta …,
            yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
            ETA:N SEKAKOMITEA, joka
            ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
            sekä katsoo seuraavaa:

                        (1)

                        On aiheellista jatkaa ETA-sopimuksen sopimuspuolten välistä yhteistyötä rahoituspalvelujen sisämarkkinoiden toteuttamista ja kehittämistä koskevissa unionin toimissa, jotka rahoitetaan Euroopan unionin yleisestä talousarviosta.

                        (2)

                        ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019,

                  ON HYVÄKSYNYT TÄMÄN PÄÄTÖKSEN:

               1 artikla
               Korvataan ETA-sopimuksen pöytäkirjassa 31 olevan 7 artiklan 11 kohdassa ilmaisu ”ja 2018” ilmaisulla ”, 2018 ja 2019”.

               2 artikla
               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*1).
               Sitä sovelletaan 1 päivästä tammikuuta 2019.

               3 artikla
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean

                     sihteerit

               (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Komission päätös (EU) 2019/1182, annettu 3 päivänä heinäkuuta 2019, ehdotetusta kansalaisaloitteesta ”Unionin oikeus, vähemmistöjen oikeudet ja Espanjan instituutioiden demokratisointi” (tiedoksiannettu numerolla C(2019) 4972)

text:
                  11.7.2019

                  FI

                  Euroopan unionin virallinen lehti

                  L 185/46

         KOMISSION PÄÄTÖS (EU) 2019/1182,
         annettu 3 päivänä heinäkuuta 2019,
         ehdotetusta kansalaisaloitteesta ”Unionin oikeus, vähemmistöjen oikeudet ja Espanjan instituutioiden demokratisointi”

               (tiedoksiannettu numerolla C(2019) 4972)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Unionin oikeus, vähemmistöjen oikeudet ja Espanjan instituutioiden demokratisointi” (”EU law, minority rights and democratisation of Spanish institutions”) aihe kuvataan seuraavasti: ”Järjestelmään liittyvät riskit Espanjassa, vähemmistöryhmien kohtelu ja kiireellinen tarve kannustaa toimiin, joilla edistetään maan demokratisointia ja varmistetaan, että maassa noudatetaan unionin oikeuden perusperiaatteita.”

                     (2)

                     Ehdotetun kansalaisaloitteen tavoitteet kuvataan seuraavasti: ”Tavoitteenamme on varmistaa, että sekä komissio että parlamentti ovat täysin tietoisia Espanjan nykyisestä tilanteesta, maan järjestelmään liittyvistä riskeistä, unionin oikeuden sääntöjen ja ohjaavien periaatteiden noudattamatta jättämisestä ja tarpeesta ottaa käyttöön mekanismeja, joilla parannetaan Espanjan demokraattisia normeja, millä taataan vähemmistöryhmien ja kaikkien Espanjan kansalaisten oikeudet ja vapaudet EU:n oikeuden ja välineiden avulla.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Asetuksen (EU) N:o 211/2011 4 artiklan 2 kohdan mukaisesti komissio rekisteröi ehdotetun kansalaisaloitteen, jos 4 artiklan 2 kohdan a–d alakohdan edellytykset täyttyvät.

                     (6)

                     Ehdotetussa kansalaisaloitteessa komissiota kehotetaan tarkastelemaan Espanjan tilannetta siltä osin kuin se koskee Katalonian alueen itsenäistymiseen tähtäävää liikettä komission Euroopan parlamentille ja neuvostolle antaman tiedonannon ”Uusi EU:n toimintakehys oikeusvaltioperiaatteen vahvistamiseksi” (COM(2014)158) pohjalta ja ryhtymään tarvittaessa toimenpiteisiin. Ehdotetussa kansalaisaloitteessa ei sitä vastoin pyydetä komissiota tekemään ehdotusta unionin säädökseksi.

                     (7)

                     Ehdotettu kansalaisaloite ylittää näistä syistä selvästi komission toimivallan tehdä perussopimusten soveltamiseksi ehdotuksia unionin säädöksiksi tavalla, jota tarkoitetaan asetuksen (EU) N:o 211/2011 4 artiklan 2 kohdan b alakohdassa, luettuna yhdessä 2 artiklan 1 alakohdan kanssa,

               ON HYVÄKSYNYT TÄMÄN PÄÄTÖKSEN:

            1 artikla
            Ehdotetun kansalaisaloitteen ”Unionin oikeus, vähemmistöjen oikeudet ja Espanjan instituutioiden demokratisointi” rekisteröinti evätään.

            2 artikla
            Tämä päätös on osoitettu ehdotetun kansalaisaloitteen ”Unionin oikeus, vähemmistöjen oikeudet ja Espanjan instituutioiden demokratisointi” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Elisenda PALUZIE ja Gérard ONESTA.

            Tehty Brysselissä 3 päivänä heinäkuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


title: Komission päätös (EU) 2019/1183, annettu 3 päivänä heinäkuuta 2019, ehdotetusta kansalaisaloitteesta ”Hiilelle hinta ilmastonmuutoksen torjumiseksi” (tiedoksiannettu numerolla C(2019) 4973)

text:
                  11.7.2019

                  FI

                  Euroopan unionin virallinen lehti

                  L 185/48

         KOMISSION PÄÄTÖS (EU) 2019/1183,
         annettu 3 päivänä heinäkuuta 2019,
         ehdotetusta kansalaisaloitteesta ”Hiilelle hinta ilmastonmuutoksen torjumiseksi”

               (tiedoksiannettu numerolla C(2019) 4973)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Hiilelle hinta ilmastonmuutoksen torjumiseksi” (”A price for carbon to fight climate change”) aihe kuvataan seuraavasti: ”Kehotamme Euroopan komissiota ehdottamaan EU:n lainsäädäntöä, jolla vähennetään fossiilisten polttoaineiden kulutusta ja kannustetaan energian säästämiseen ja uusiutuvien energialähteiden käyttöön maapallon lämpenemisen torjumiseksi ja lämpötilan nousun rajoittamiseksi 1,5 celsiusasteeseen.”

                     (2)

                     Ehdotetun kansalaisaloitteen tavoitteet kuvataan seuraavasti: ”Ehdotamme, että otetaan käyttöön hiilidioksidipäästöjen vähimmäishinta, joka lähtee liikkeelle 50 eurosta hiilidioksiditonnia kohti vuonna 2020 ja nousee 100 euroon vuoteen 2025 mennessä. Samalla ehdotuksella lakkautetaan nykyinen järjestelmä, jossa EU:n saastuttajille jaetaan maksutta päästöoikeuksia, ja otetaan käyttöön EU:n ulkopuoliseen tuontiin sovellettava rajaveromekanismi, jolla tasoitetaan viejämaan hiilidioksidipäästöjen alhaisempaa hinnoittelua. Hiilen hinnoittelusta saatavat suuremmat tulot on osoitettava EU:n politiikkatoimiin, joilla tuetaan energiansäästöä ja uusiutuvien energialähteiden käyttöä, sekä alempien tulojen verotuksen keventämiseen.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Komissiolla on perussopimusten soveltamiseksi toimivalta esittää ehdotuksia unionin säädöksiksi

                                 —

                                 liikevaihtoveroja, valmisteveroja ja muita välillisiä veroja koskevan lainsäädännön yhdenmukaistamista koskevista säännöksistä, siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi sekä kilpailun vääristymisen välttämiseksi, Euroopan unionista tehdyn sopimuksen, jäljempänä ’SEUT-sopimus’, 113 artiklan perusteella;

                                 —

                                 toimista, joilla pyritään saavuttamaan tavoitteet, jotka koskevat ympäristön laadun säilyttämistä, suojelemista ja parantamista sekä sellaisten toimenpiteiden edistämistä kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjumista, SEUT-sopimuksen 192 artiklan 1 ja 2 kohdan perusteella, luettuina yhdessä sen 191 artiklan 1 kohdan ensimmäisen ja neljännen luetelmakohdan kanssa;

                                 —

                                 yhteisen kauppapolitiikan täytäntöönpanosta SEUT-sopimuksen 207 artiklan perusteella.

                     (6)

                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Hiilelle hinta ilmastonmuutoksen torjumiseksi” olisi näistä syistä rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Hiilelle hinta ilmastonmuutoksen torjumiseksi”.

            2 artikla
            Tämä päätös tulee voimaan 22 päivänä heinäkuuta 2019.

            3 artikla
            Tämä päätös on osoitettu ehdotetun kansalaisaloitteen ”Hiilelle hinta ilmastonmuutoksen torjumiseksi” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Marco CAPPATO ja Monica FRASSONI.

            Tehty Brysselissä 3 päivänä heinäkuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


title: Komission päätös (EU) 2019/1184, annettu 3 päivänä heinäkuuta 2019, ehdotetusta kansalaisaloitteesta ”Viljellään tiedettä edistyksellisesti: viljelylajikkeilla on merkitystä!” (tiedoksiannettu numerolla C(2019) 4975)

text:
                  11.7.2019

                  FI

                  Euroopan unionin virallinen lehti

                  L 185/50

         KOMISSION PÄÄTÖS (EU) 2019/1184,
         annettu 3 päivänä heinäkuuta 2019,
         ehdotetusta kansalaisaloitteesta ”Viljellään tiedettä edistyksellisesti: viljelylajikkeilla on merkitystä!”

               (tiedoksiannettu numerolla C(2019) 4975)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Viljellään tiedettä edistyksellisesti: viljelylajikkeilla on merkitystä!” (”Grow scientific progress: crops matter!”) aihe kuvataan seuraavasti: ”Direktiivi 2001/18/EY on vanhentunut. Me biotieteiden opiskelijat olemme sitä mieltä, että direktiivissä säädettyä nykyistä poikkeusmekanismia on tarkistettava ja uudet kasvinjalostusmenetelmät on otettava huomioon.”

                     (2)

                     Ehdotetun kansalaisaloitteen tavoitteet kuvataan seuraavasti: ”Vaadimme enemmän oikeudellista selkeyttä ja lisää määritelmiä. Tavoitteenamme on helpottaa uusien kasvinjalostusmenetelmien avulla saatujen sellaisten tuotteiden lupamenettelyä, joissa on ainoastaan luontaisesti olemassa olevia ominaisuuksia. Päämääränä on parantaa tieteen kehitystä Euroopan unionissa ja suojella samalla ihmisten ja eläinten terveyttä sekä ympäristöä.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Perussopimusten soveltamiseksi voidaan antaa sisämarkkinoiden toteuttamista ja toimintaa koskeva unionin säädös jäsenvaltioiden lakien, asetusten ja hallinnollisten määräysten lähentämiseksi Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan perusteella.

                     (6)

                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Viljellään tiedettä edistyksellisesti: viljelylajikkeilla on merkitystä!” olisi näistä syistä rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Viljellään tiedettä edistyksellisesti: viljelylajikkeilla on merkitystä!”.

            2 artikla
            Tämä päätös tulee voimaan 25 päivänä heinäkuuta 2019.

            3 artikla
            Tämä päätös on osoitettu ehdotetun kansalaisaloitteen ”Viljellään tiedettä edistyksellisesti: viljelylajikkeilla on merkitystä!” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Lavinia SCUDIERO ja Martina HELMLINGER.

            Tehty Brysselissä 3 päivänä heinäkuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


Neuvoston asetukseen (EY) N:o 139/2004 perustuva komission päätös (tehty 16/07/2019) keskittymän (Asia N:o COMP/M.9404 - The Goldman Sachs Group, Inc. / B&B Hotels) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 16/07/2019) keskittymän (Asia N:o COMP/M.9412 - EQT Fund Management S.à r.l. / Nestlé Skin Health S.A.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 04/09/2019) keskittymän (Asia N:o COMP/M.9487 - Charlesbank Capital Partners LLC / GTCR Investment XI LLC / PPT Holdings I, LLC) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös, annettu 3 päivänä syyskuuta 2019, neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2020

text:
                  6.9.2019

                  FI

                  Euroopan unionin virallinen lehti

                  C 302/1

         NEUVOSTON PÄÄTÖS,
         annettu 3 päivänä syyskuuta 2019,
         neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2020
         (2019/C 302/01)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 314 artiklan 3 kohdan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
         sekä katsoo seuraavaa:

                     1.

                     Komissio toimitti 5 päivänä kesäkuuta 2019 ehdotuksen, joka sisältää esityksen Euroopan unionin yleiseksi talousarvioksi varainhoitovuodeksi 2020 (1).

                     2.

                     Neuvosto tarkasteli komission ehdotusta määritelläkseen kannan, joka on tulojen osalta yhdenmukainen Euroopan unionin omien varojen järjestelmästä 26 päivänä toukokuuta 2014 annetun neuvoston päätöksen 2014/335/EU, Euratom (2) kanssa ja menojen osalta yhdenmukainen vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (3) kanssa,

               ON PÄÄTTÄNYT SEURAAVAA:

            Ainoa artikla
            Neuvosto vahvisti 3 päivänä syyskuuta 2019 neuvoston kannan esitykseen Euroopan unionin yleiseksi talousarvioksi varainhoitovuodeksi 2020.
            Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/.

            Tehty Brysselissä 3 päivänä syyskuuta 2019.

                  Neuvoston puolesta

                  Puheenjohtaja

               T. TUPPURAINEN

            (1)  COM (2019) 400 final.

            (2)  EUVL L 168, 7.6.2014, s. 105.

            (3)  EUVL L 347, 20.12.2013, s. 884.


title: Neuvoston päätös, annettu 3 päivänä syyskuuta 2019, neuvoston kannan vahvistamisesta esitykseen Euroopan unionin lisätalousarvioksi nro 4 varainhoitovuodeksi 2019

text:
                  6.9.2019

                  FI

                  Euroopan unionin virallinen lehti

                  C 302/5

         NEUVOSTON PÄÄTÖS,
         annettu 3 päivänä syyskuuta 2019,
         neuvoston kannan vahvistamisesta esitykseen Euroopan unionin lisätalousarvioksi nro 4 varainhoitovuodeksi 2019
         (2019/C 302/05)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 (1) kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 44 artiklan,
         sekä katsoo seuraavaa:

                     —

                     unionin talousarvio varainhoitovuodeksi 2019 hyväksyttiin lopullisesti 12 päivänä joulukuuta 2018 (2),

                     —

                     komissio antoi 2 päivänä heinäkuuta 2019 ehdotuksen, joka sisälsi lisätalousarvioesityksen nro 4 varainhoitovuoden 2019 yleiseen talousarvioon,

                     —

                     rahoitusvajeen välttämiseksi toimielinten talousarvioiden mukautukset on käsiteltävä nopeasti. Siksi neuvoston on hyväksyttävä viipymättä lisätalousarvioesitys nro 4 varainhoitovuoden 2019 yleiseen talousarvioon. Näin ollen on neuvoston työjärjestyksen 3 artiklan 3 kohdan mukaisesti perusteltua lyhentää pöytäkirjassa N:o 1 olevan 4 artiklan mukaista kansallisille parlamenteille ilmoittamista koskevaa kahdeksan viikon määräaikaa,

               ON PÄÄTTÄNYT SEURAAVAA:

            Ainoa artikla
            Neuvoston kanta esitykseen Euroopan unionin lisätalousarvioksi nro 4 varainhoitovuodeksi 2019 vahvistettiin 3 päivänä syyskuuta 2019.
            Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/

            Tehty Brysselissä 3 päivänä syyskuuta 2019.

                  Neuvoston puolesta

                  Puheenjohtaja

               T. TUPPURAINEN

            (1)  EUVL L 193, 30.7.2018, s. 1.

            (2)  EUVL L 67, 7.3.2019, s. 1.


title: Neuvoston päätös (EU) 2019/1563, annettu 16 päivänä syyskuuta 2019, läntisen Keski-Atlantin kalastuskomissiossa (WECAFC) Euroopan unionin puolesta otettavasta kannasta

text:
                  19.9.2019

                  FI

                  Euroopan unionin virallinen lehti

                  L 241/2

         NEUVOSTON PÄÄTÖS (EU) 2019/1563,
         annettu 16 päivänä syyskuuta 2019,
         läntisen Keski-Atlantin kalastuskomissiossa (WECAFC) Euroopan unionin puolesta otettavasta kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Unioni on jäsenenä läntisen Keski-Atlantin kalastuskomissiossa (WECAFC), joka on Yhdistyneiden kansakuntien elintarvike- ja maatalousjärjestön (FAO) perussäännön VI artiklan 1 kohdan mukaisesti perustettu alueellinen kalastuskomissio.

                     (2)

                     Unioni on FAO:n jäsen.

                     (3)

                     WECAFC:n tavoitteena on edistää meren elollisten luonnonvarojen tehokasta säilyttämistä, hoitoa ja kehittämistä toimivalta-alueellaan. Tarkistettujen perussääntöjensä 6 artiklan h alakohdan mukaisesti WECAFC antaa neuvontaa hoitotoimenpiteistä (suosituksia ja päätöslauselmia). WECAFC:n neuvoa-antavan aseman vuoksi sen suositukset ja päätöslauselmat eivät sido sen jäseniä.

                     (4)

                     Kuten unionin ulkoasioiden ja turvallisuuspolitiikan korkean edustajan ja Euroopan komission yhteisessä tiedonannossa ”Kansainvälinen valtamerten hallinnointi: valtamertemme tulevaisuusohjelma” ja neuvoston kyseisestä yhteisestä tiedonannosta antamissa päätelmissä todetaan, toimenpiteiden edistäminen alueellisten kalastuksenhoitojärjestöjen tukemiseksi ja niiden tehokkuuden ja tarvittaessa hallinnoinnin parantamiseksi ja yhteistyön tehostamiseksi keskeisillä valtamerialueilla on keskeisellä sijalla unionin toiminnassa näillä foorumeilla.

                     (5)

                     Komission Euroopan parlamentille, neuvostolle, Euroopan talous- ja sosiaalikomitealle ja alueiden komitealle antamassa tiedonannossa EU:n strategiasta muoveista kiertotaloudessa, viitataan erityisiin toimenpiteisiin, joilla vähennetään muovijätettä ja merten pilaantumista sekä pyydysten katoamista tai hylkäämistä merellä.

                     (6)

                     On aiheellista vahvistaa kanta, joka otetaan unionin puolesta WECAFC:n kokouksissa vuosina 2019–2023 silloin, kun WECAFC:n on määrä antaa sitomattomia säädöksiä, jotka voivat vaikuttaa ratkaisevasti unionin oikeuden sisältöön. Suurinta osaa neuvoston päätöksistä, joissa vahvistetaan unionin kanta alueellisissa kalastuksenhoitojärjestöissä, joissa unioni on jäsenenä, on määrä tarkistaa ennen alueellisten kalastuksenhoitojärjestöjen vuoden 2024 istuntoja. Jotta voidaan parantaa unionin kantojen yhdenmukaisuutta kaikissa alueellisissa kalastuksenhoitojärjestöissä ja alueellisissa kalastuselimissä sekä helpottaa tarkistamisprosessia, tätä päätöstä olisi tarkistettava ennen WECAFC:n vuoden 2024 istuntoa.

                     (7)

                     Ottaen huomioon, että WECAFC:n alueen kalavarat ovat muutostilassa ja että unionin kannassa on sen johdosta otettava huomioon viimeaikainen kehitys, mukaan lukien ennen WECAFC:n istuntoja tai niiden aikana esitetyt uudet tieteelliset ja muut olennaiset tiedot, olisi vuosiksi 2019–2023 vahvistettava Euroopan unionista tehdyn sopimuksen 13 artiklan 2 kohdassa esitetyn unionin toimielinten keskenään tekemän vilpittömän yhteistyön periaatteen mukaisesti menettelyt unionin kannan vuosittain tehtävää tarkennusta varten,

               ON HYVÄKSYNYT TÄMÄN PÄÄTÖKSEN:

            1 artikla
            Läntisen Keski-Atlantin kalastuskomission (WECAFC) istunnoissa unionin puolesta otettava kanta esitetään liitteessä I.

            2 artikla
            WECAFC:n istunnoissa otettavan unionin kannan vuosittain tehtävä tarkennus suoritetaan liitteen II mukaisesti.

            3 artikla
            Komission ehdotuksesta neuvosto arvioi ja tarvittaessa tarkistaa liitteessä I esitettyä unionin kantaa ennen WECAFC:n istuntoa vuonna 2024.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 16 päivänä syyskuuta 2019.

                  Neuvoston puolesta

                  Puheenjohtaja

               T. TUPPURAINEN

            LIITE I

               Läntisen Keski-Atlantin kalastuskomissiossa (WECAFC) unionin puolesta otettava kanta

            1.   PERIAATTEET

            WECAFC:n puitteissa unioni

                        a)

                        toimii yhteisen kalastuspolitiikan yhteydessä soveltamiensa tavoitteiden ja periaatteiden mukaisesti, erityisesti soveltamalla asetuksen (EU) N:o 1380/2013 2 artiklan 2 kohdan mukaisesti ennalta varautuvaa lähestymistapaa ja kestävän enimmäistuoton mahdollistaviin tasoihin liittyviä tavoitteita ekosysteemilähtöisen lähestymistavan käytön edistämiseksi kalastuksenhoidossa, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

                        b)

                        pyrkii siihen, että sidosryhmät osallistuvat asianmukaisesti niiden WECAFC:n päätöslauselmien ja suositusten valmisteluvaiheeseen, joita WECAFC:ssa hyväksytään sen tarkistettujen perussääntöjen mukaisesti;

                        c)

                        varmistaa, että WECAFC:n puitteissa hyväksytyt päätöslauselmat ja suositukset ovat kansainvälisen oikeuden, ja erityisesti vuonna 1982 tehdyn YK:n merioikeusyleissopimuksen, vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen, aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen, vuonna 1995 annetun vastuullisen kalastuksen toimintaohjeen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen määräysten, mukaisia;

                        d)

                        edistää kantoja, jotka vastaavat alueellisten kalastuksenhoitojärjestöjen ja alueellisten kalastuselinten samalla alueella soveltamia parhaita käytäntöjä, edistää koordinointia alueellisten kalastuksenhoitojärjestöjen ja muiden asiaan liittyvien organisaatioiden – kuten osa-alueellisten kalastusjärjestöjen ja alueellisten meriyleissopimusten – välillä ja tapauksen mukaan yhteistyötä maailmanlaajuisten organisaatioiden kanssa kunkin tahon toimeksiannon puitteissa sekä edistää tarvittaessa myös muiden kuin tonnikalaan liittyvien alueellisten kalastuksenhoitojärjestöjen kesken samanlaisia yhteistyömekanismeja kuin niin kutsuttu Koben prosessi tonnikalaan liittyvillä alueellisilla kalastuksenhoitojärjestöillä;

                        e)

                        pyrkii yhtenäisyyteen ja synergiaan unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, työllisyyden, ympäristön, kaupan, kehityksen sekä tutkimuksen ja innovoinnin aloilla;

                        f)

                        varmistaa unionin kansainvälisten sitoumusten noudattamisen;

                        g)

                        toimii yhteisen kalastuspolitiikan ulkoisesta ulottuvuudesta annetusta komission tiedonannosta 19. maaliskuuta 2012 annettujen neuvoston päätelmien (1) mukaisesti;

                        h)

                        pyrkii luomaan tasapuoliset toimintaedellytykset unionin laivastolle WECAFC:n toimivalta-alueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään näiden periaatteiden ja vaatimusten yhdenmukaista soveltamista;

                        i)

                        noudattaa neuvoston päätelmiä (2) unionin ulkoasioiden ja turvallisuuspolitiikan korkean edustajan ja Euroopan komission yhteisestä tiedonannosta ”Kansainvälinen valtamerten hallinnointi: EU:n panos vastuulliseen valtamerten hoitoon” (3) sekä edistää toimenpiteitä WECAFC:n tukemiseksi ja sen tehokkuuden ja tarvittaessa hallinnon ja toimintakyvyn parantamiseksi, erityisesti tukemalla WECAFC:n uudistamista täysipainoiseksi alueelliseksi kalastuksenhoitojärjestöksi, panoksena valtamerten kestävään hallinnointiin sen kaikissa ulottuvuuksissa.

                  2.   SUUNTAVIIVAT

            Unioni pyrkii, tapauksen mukaan, tukemaan sitä, että WECAFC toteuttaa seuraavat toimet:

                        a)

                        päätöslauselmat ja suositukset, jotka koskevat meren elollisten luonnonvarojen säilyttämistä ja hoitoa WECAFC:n toimivalta-alueella parhaiden käytettävissä olevien tieteellisten lausuntojen perusteella;

                        b)

                        Seuranta-, valvonta- ja tarkkailutoimintaa koskevat päätöslauselmat ja suositukset WECAFC:n toimivalta-alueella, mukaan lukien toimenpiteet laittoman, ilmoittamattoman ja sääntelemättömän (LIS) kalastuksen ehkäisemiseksi, estämiseksi ja poistamiseksi;

                        c)

                        päätöslauselmat ja suositukset kalastus- ja vesiviljelytoiminnasta meriluonnon monimuotoisuuteen ja meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi, mukaan lukien toimenpiteet, joilla pyritään vähentämään merten pilaantumista, estämään muovin päästämistä mereen ja vähentämään meressä olevasta muovista meriluonnon monimuotoisuudelle ja meriekosysteemeille aiheutuvia vaikutuksia, WECAFC:n toimivalta-alueella oleviin haavoittuviin meriekosysteemeihin liittyvät suojelutoimenpiteet valtamerillä harjoitettavan syvänmeren kalastuksen hallinnointia koskevien FAO:n kansainvälisten suuntaviivojen mukaisesti sekä toimenpiteet tahattomien saaliiden, erityisesti vaarantuneiden meressä elävien lajien saaliiden, välttämiseksi ja vähentämiseksi niin pitkälle kuin mahdollista ja saaliiden poisheittämisen lopettamiseksi asteittain;

                        d)

                        päätöslauselmat ja suositukset hylättyjen, kadonneiden tai muuten poisheitettyjen pyydysten vaikutusten vähentämiseksi valtameressä ja kyseisten pyydysten tunnistamisen ja talteenoton helpottamiseksi;

                        e)

                        päätöslauselmat ja suositukset pelkästään hainevien keräämiseksi harjoitettavan kalastuksen kieltämiseksi sekä sen edellyttämiseksi, että kaikki hait puretaan aluksesta siten, että kaikki evät ovat niissä luonnollisesti kiinni;

                        f)

                        tapauksen mukaan yhteiset toimintamallit muiden, erityisesti samalla alueella kalastuksenhoitoa harjoittavien, alueellisten kalastuksenhoitojärjestöjen ja alueellisten kalastuselinten kanssa;

                        g)

                        suositukset, tarvittaessa ja asiaankuuluvien perustamisasiakirjojen sallimassa laajuudessa, kalastusalan työtä koskevan Kansainvälisen työjärjestön (ILO) yleissopimuksen täytäntöönpanon tukemiseksi;

                        h)

                        muut tekniset päätöslauselmat ja suositukset WECAFC:n alaisten elinten ja työryhmien lausuntojen perusteella.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            LIITE II

               Läntisen Keski-Atlantin kalastuskomissiossa istunnoissa otettavan unionin kannan vuosittainen tarkennus

            Ennen jokaista WECAFC:n istuntoa, kun kyseisen elimen on määrä tehdä päätöksiä, jotka voivat vaikuttaa ratkaisevasti unionin lainsäätäjän antamaan säännöstöön, on toteutettava tarvittavat toimenpiteet, jotta unionin puolesta esitettävässä kannassa voidaan ottaa huomioon uusimmat komissiolle toimitetut tieteelliset ja muut olennaiset tiedot, liitteessä I esitettyjen periaatteiden ja suuntaviivojen mukaisesti.
            Tätä tarkoitusta varten komissio toimittaa neuvostolle riittävän aikaisin ennen kutakin WECAFC:n istuntoa kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet unionin puolesta esitettävän kannan yksityiskohdista käytävää keskustelua ja niiden hyväksymistä varten.
            Jos jossakin WECAFC:n istunnossa ei päästä – myöskään paikan päällä – yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.


title: Komission päätös (EU) 2019/1564, annettu 4 päivänä syyskuuta 2019, ehdotetusta kansalaisaloitteesta ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” (tiedoksiannettu numerolla C(2019) 6387)

text:
                  19.9.2019

                  FI

                  Euroopan unionin virallinen lehti

                  L 241/6

         KOMISSION PÄÄTÖS (EU) 2019/1564,
         annettu 4 päivänä syyskuuta 2019,
         ehdotetusta kansalaisaloitteesta ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos”

               (tiedoksiannettu numerolla C(2019) 6387)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” (”Stop corruption in Europe at its root, by cutting off funds to countries with inefficient judiciary after deadline”) aihe kuvataan seuraavasti: ”Asetetaan uusille jäsenmaille liittymispäivästä laskettava 10 vuoden ehdoton määräaika, jonka jälkeen niille suoritettavat rakenne- ja koheesiorahastojen varojen maksut keskeytetään automaattisesti siihen asti kunnes näiden maiden oikeuslaitoksen seurantamekanismi poistetaan.”

                     (2)

                     Ehdotetun kansalaisaloitteen tavoitteet kuvataan seuraavasti: ”EU:n voimassa oleva lainsäädäntö mahdollistaa kohtuuttoman tulkinnan. Joissakin olosuhteissa poliittisen eliitin korruptio uusissa jäsenmaissa saattaa osoittautua hyödylliseksi muille unionin maille, ja suhteellisena käsitteenä ”tilapäisyys” saattaa jatkua loputtomiin. Sitovan määräajan vahvistaminen poistaa korruption suoria ja välillisiä vaikuttimia EU:n jäsenvaltioissa. Yhtenä esimerkkinä voidaan mainita nykyisen seurantamekanismin tehottomuus Bulgarian ja Romanian tapauksessa.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Perussopimusten soveltamiseksi voidaan Euroopan unionin toiminnasta tehdyn sopimuksen (SEUT-sopimuksen) 322 artiklan 1 kohdan a alakohdan mukaisesti antaa unionin säädös varainhoitosäännöistä, joissa vahvistetaan varsinkin talousarvion toteuttamista sekä tilinpäätöksen esittämistä ja tilintarkastusta koskevat yksityiskohtaiset säännöt.

                     (6)

                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” olisi näistä syistä rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” (”Stop corruption in Europe at its root, by cutting off funds to countries with inefficient judiciary after deadline”).

            2 artikla
            Tämä päätös tulee voimaan 12 päivänä syyskuuta 2019.

            3 artikla
            Tämä päätös on osoitettu ehdotetun kansalaisaloitteen ”Pysäytetään korruptio Euroopassa sen alkulähteellä katkaisemalla tietyn määräajan jälkeen rahoitus mailta, joissa on tehoton oikeuslaitos” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Veneta Konstantinova MAGISTRELLI ja Dobrinka Ruseva MOSKOVA.

            Tehty Brysselissä 4 päivänä syyskuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


title: Komission päätös (EU) 2019/1565, annettu 4 päivänä syyskuuta 2019, ehdotetusta kansalaisaloitteesta ”Ilmastokriisitoimet” (tiedoksiannettu numerolla C(2019) 6388)

text:
                  19.9.2019

                  FI

                  Euroopan unionin virallinen lehti

                  L 241/8

         KOMISSION PÄÄTÖS (EU) 2019/1565,
         annettu 4 päivänä syyskuuta 2019,
         ehdotetusta kansalaisaloitteesta ”Ilmastokriisitoimet”

               (tiedoksiannettu numerolla C(2019) 6388)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Ilmastokriisitoimet” (Actions on Climate Emergency) aihe kuvataan seuraavasti: ”Pyydämme Euroopan komissiota lisäämään toimia ilmastokriisin torjumiseksi 1,5 celsiusasteen lämpenemisrajan mukaisesti. Tämä tarkoittaa kunnianhimoisempia ilmastotavoitteita ja taloudellista tukea ilmastotoimiin.”

                     (2)

                     Ehdotetun kansalaisaloitteen tavoitteet kuvataan seuraavasti: ”EU:n on mukautettava Pariisin ilmastosopimuksen mukaisia tavoitteitaan kasvihuonekaasupäästöjen vähentämiseksi 80 prosenttia vuoteen 2030 mennessä ja hiilineutraaliuden saavuttamiseksi vuoteen 2035 mennessä sekä mukautettava EU:n ilmastolainsäädäntöä vastaavasti. EU:n hiilidioksidipäästöjen rajaveromekanismi (Border Carbon Adjustment) on pantava täytäntöön. Vapaakauppasopimuksia ei saa allekirjoittaa niiden kumppanimaiden kanssa, joiden toiminta johtaa Climate Action Tracker -seurantatietojen mukaan 1,5 celsiusasteen ylittymiseen. EU:n on laadittava maksuttomia oppimateriaaleja kaikille jäsenvaltioille ilmastonmuutoksen vaikutuksista.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Komissiolla on perussopimusten soveltamiseksi toimivalta esittää ehdotuksia unionin säädöksiksi

                                 —

                                 toimista, joilla pyritään saavuttamaan tavoitteet, jotka koskevat ympäristön laadun säilyttämistä, suojelemista ja parantamista sekä sellaisten toimenpiteiden edistämistä kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjumista, Euroopan unionin toiminnasta tehdyn sopimuksen, jäljempänä SEUT-sopimus, 192 artiklan 1 ja 2 kohdan perusteella, luettuina yhdessä sen 191 artiklan 1 kohdan ensimmäisen ja neljännen luetelmakohdan kanssa;

                                 —

                                 yhteisen kauppapolitiikan täytäntöönpanosta SEUT-sopimuksen 207 artiklan perusteella.

                     (6)

                     Näin ollen ehdotettu kansalaisaloite ei asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.

                     (7)

                     Lisäksi on muodostettu kansalaistoimikunta ja nimetty yhteyshenkilöt asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Ilmastokriisitoimet” olisi näistä syistä rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Ilmastokriisitoimet”.

            2 artikla
            Tämä päätös tulee voimaan 23 päivänä syyskuuta 2019.

            3 artikla
            Tämä päätös on osoitettu ehdotetun kansalaisaloitteen ”Ilmastokriisitoimet” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Thomas EITZENBERGER ja Astrid Cecilie BUDOLFSEN.

            Tehty Brysselissä 4 päivänä syyskuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


title: Komission päätös (EU) 2019/1566, annettu 4 päivänä syyskuuta 2019, ehdotetusta kansalaisaloitteesta ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” (tiedoksiannettu numerolla C(2019) 6389)

text:
                  19.9.2019

                  FI

                  Euroopan unionin virallinen lehti

                  L 241/10

         KOMISSION PÄÄTÖS (EU) 2019/1566,
         annettu 4 päivänä syyskuuta 2019,
         ehdotetusta kansalaisaloitteesta ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta”

               (tiedoksiannettu numerolla C(2019) 6389)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” (”Save bees and farmers! Towards a bee-friendly agriculture for a healthy environment”) aihe liittyy seuraavaan: ”Kehotamme komissiota ehdottamaan mehiläisten ja ihmisten terveyden suojelemiseksi säädöksiä, joilla luovutaan synteettisistä torjunta-aineista vuoteen 2035 mennessä, palautetaan biologinen monimuotoisuus ja tuetaan maanviljelijöitä siirtymävaiheessa”.

                     (2)

                     Ehdotetun kansalaisaloitteen tavoitteet kuvataan seuraavasti: ”Vähennetään synteettisten torjunta-aineiden käyttöä EU:n maataloudessa 80 prosentilla vuoteen 2030 mennessä siten, että aloitetaan vaarallisimmista aineista ja tavoitteena on luopua synteettisistä torjunta-aineista täysin vuoteen 2035 mennessä; palautetaan maatalousalueille luonnontilaiset ekosysteemit, jotta maataloudella voidaan edistää luonnon monimuotoisuuden palauttamista; uudistetaan maataloutta asettamalla etusijalle pienimuotoinen, monipuolinen ja kestävä maatalous, tuetaan maatalouden ekologisten ja luonnonmukaisten käytäntöjen nopeaa yleistymistä ja mahdollistetaan itsenäinen viljelijälähtöinen torjunta-aineita ja muuntogeenivapaata maataloutta koskeva koulutus ja tutkimus.”

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Perussopimusten soveltamiseksi voidaan antaa unionin säädöksiä

                                 —

                                 yhteisen maatalouden markkinajärjestelystä sekä muista yhteisen maatalouspolitiikan tavoitteiden toteuttamisessa tarvittavista säännöksistä Euroopan unionin toiminnasta tehdyn sopimuksen (SEUT-sopimus) 43 artiklan 2 kohdan mukaisesti;

                                 —

                                 sisämarkkinoiden toteuttamista ja toimintaa koskevista toimenpiteistä jäsenvaltioiden lakien, asetusten ja hallinnollisten määräysten lähentämiseksi SEUT-sopimuksen 114 artiklan mukaisesti;

                                 —

                                 eläinlääkintä- ja kasvinsuojelualan toimenpiteistä, joiden välittömänä tarkoituksena on kansanterveyden suojeleminen, SEUT-sopimuksen 168 artiklan 4 kohdan b alakohdan mukaisesti.

                     (6)

                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” olisi sen vuoksi rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” (”Save bees and farmers! Towards a bee-friendly agriculture for a healthy environment”).

            2 artikla
            Tämä päätös tulee voimaan 30 päivänä syyskuuta 2019.

            3 artikla
            Tämä päätös on osoitettu ehdotetun kansalaisaloitteen ”Pelastakaa mehiläiset ja maanviljelijät! Maatalous mehiläisille suotuisaksi terveen ympäristön puolesta” järjestäjille (kansalaistoimikunnan jäsenille), joita edustavat Karl BÄR ja Helmut BURTSCER-SCHADEN, jotka toimivat myös yhteyshenkilöinä.

            Tehty Brysselissä 4 päivänä syyskuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.


title: Komission päätös (EU) 2019/1567, annettu 4 päivänä syyskuuta 2019, ehdotetusta kansalaisaloitteesta ”Ensuring Common Commercial Policy conformity with EU Treaties and compliance with international law” (tiedoksiannettu numerolla C(2019) 6390)

text:
                  19.9.2019

                  FI

                  Euroopan unionin virallinen lehti

                  L 241/12

         KOMISSION PÄÄTÖS (EU) 2019/1567,
         annettu 4 päivänä syyskuuta 2019,
         ehdotetusta kansalaisaloitteesta ”Ensuring Common Commercial Policy conformity with EU Treaties and compliance with international law”

               (tiedoksiannettu numerolla C(2019) 6390)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:

                     (1)

                     Ehdotetun kansalaisaloitteen ”Ensuring Common Commercial Policy conformity with EU Treaties and compliance with international law” (Yhteinen kauppapolitiikka yhdenmukaiseksi EU:n perussopimusten ja kansainvälisen oikeuden kanssa) aihe liittyy seuraavaan: ”Miehitetyillä alueilla toimivien tai sinne sijoittautuneiden miehitysvaltion yritysten kanssa tapahtuvan kaupankäynnin säänteleminen estämällä kyseiseltä alueelta peräisin olevien tuotteiden tulo EU:n markkinoille”

                     (2)

                     Ehdotetun kansalaisaloitteen tavoitteet kuvataan seuraavasti: ”Perussopimusten valvojana komission on varmistettava unionin politiikan johdonmukaisuus ja perusoikeuksien ja kansainvälisen oikeuden noudattaminen kaikilla EU:n lainsäädännön aloilla, mukaan lukien yhteisen kauppapolitiikan alalla. Komission on ehdotettava säädöksiä, joilla estetään EU:n oikeushenkilöitä tuomasta miehitetyillä alueilla sijaitsevista laittomista siirtokunnista peräisin olevia tuotteita sekä harjoittamasta vientiä kyseisille alueille, jotta säilytetään sisämarkkinoiden eheys ja estetään kyseisen laittoman tilanteen säilyttämisen tukeminen taikka edistäminen”.

                     (3)

                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Ehdotetun kansalaisaloitteen aihetta koskeva säädös voitaisiin antaa ainoastaan SEUT-sopimuksen 215 artiklan nojalla.

                     (6)

                     Jotta SEUT-sopimuksen 215 artiklan nojalla voidaan antaa säädös, edellytyksenä on kuitenkin Euroopan unionista tehdyn sopimuksen V osaston 2 luvun mukaisesti hyväksytty päätös, jossa päätetään kokonaan tai osittain keskeyttää talous- ja rahoitussuhteet kyseisen kolmannen maan kanssa taikka vähentää niitä. Komissiolla ei ole toimivaltaa esittää tällaista päätöstä koskevia ehdotuksia. Ellei ole annettu Euroopan unionista tehdyn sopimuksen V osaston 2 luvun mukaisesti hyväksyttyä asiaa koskevaa päätöstä, komissiolla ei ole toimivaltaa esittää ehdotusta SEUT-sopimuksen 215 artiklan nojalla hyväksyttäväksi säädökseksi.

                     (7)

                     Ehdotettu kansalaisaloite ”Ensuring Common Commercial Policy conformity with EU Treaties and compliance with international law” ylittää näistä syistä selvästi komission toimivallan tehdä perussopimusten soveltamiseksi ehdotus unionin säädökseksi, mihin sovelletaan asetuksen 4 artiklan 2 kohdan b alakohtaa luettuna yhdessä 2 artiklan 1 alakohdan kanssa,

               ON HYVÄKSYNYT TÄMÄN PÄÄTÖKSEN:

            1 artikla
            Ehdotetun kansalaisaloitteen ”Ensuring Common Commercial Policy conformity with EU Treaties and compliance with international law” (Yhteinen kauppapolitiikka yhdenmukaiseksi EU:n perussopimusten ja kansainvälisen oikeuden kanssa) rekisteröinti evätään.

            2 artikla
            Tämä päätös on osoitettu ehdotetun kansalaisaloitteen ”Sen varmistaminen, että yhteinen kauppapolitiikka on EU:n perussopimusten mukaista ja noudattaa kansainvälistä oikeutta” järjestäjille (kansalaistoimikunnan jäsenille), joita edustavat [henkilötiedot poistettu järjestäjien kuulemisen perusteella], jotka toimivat myös yhteyshenkilöinä.

            Tehty Brysselissä 4 päivänä syyskuuta 2019.

                  Komission puolesta

               Frans TIMMERMANS

                  Ensimmäinen varapuheenjohtaja

            (1)  EUVL L 65, 11.3.2011, s. 1.